Lys van IOK-landkodes

Die Internasionale Olimpiese Komitee (IOK) gebruik 'n landkode, wat 'n afkorting van drie letters is, om elke groep atlete wat in die Olimpiese Spele deelneem, te identifiseer.  Elke kode identifiseer 'n Nasionale Olimpiese Komitee maar daar is kodes wat in vroeëre Spele vir ander doeleindes gebruik is, soos vir spanne wat saamgestel is van atlete van verskillende lande, of atlete wat nie formeel namens enige land deelneem nie.

Verskeie kodes wat die IOK gebruik verskil van die standaard ISO 3166-1 alfa-3 kodes.  Ander sportorganisasies soos FIFA of die Gemenebesspele, gebruik soortgelyke kodes om na die verskillende spanne te verwys.

Geskiedenis 
Die Winterspele van 1956 en die Somerspele van 1960 was die eerste Spele wat die Voorletters van Lande gebruik het om na elke NOK te verwys in die gepubliseerde amptelike verslae.  Die kodes wat egter in die volgende paar Spele gebruik is was gewoonlik gebaseer op die taal van die gasheerland (bv. GIA vir Japan by die Winterspele van 1956 en die Somerspele van 1960 van Giaponne in Italiaans) of is gebaseer op die Franse naam vir die land/NOK (bv. COR vir Suid-Korea van Corée in Frans).  By die Winterspele van 1972 is die meeste kodes gestandaardiseer, maar verskeie het intussen verander.  Die ontbinding van die Sowjetunie, die opsplitsing van Joegoslawië, die ontbinding van Tsjeggoslowakye, die Duitse hereniging en verskeie ander gevalle van geografiese hernoeming het gelei tot 'n verandering van kodes.

Benewens hierdie lys van oor die 200 NOKs vereis die deelnemende komitees van die Paralimpiese Spele gestandardiseerde IOK-kodes.  Onlangse voorbeelde hiervan sluit Macau en die Färoër-eilande in, wat onderskeidelik gekodeer is as MAR en FRO.

Huidige NOKs 
Daar is tans 205 NOKs binne die Olimpiese beweging.  Die volgende tabelle dui die verskillende kode vir elke NOK aan en enige verskillende kodes wat in vorige Spele gebruik is, soos in die amptelike verslae van daardie Spele.  Sommige van die kodes wat in die verlede gebruik is word in die daaropvolgende afdelings verduidelik.  Kodes wat slegs vir die Olimpiese Somerspele en Olimpiese Winterspele in 'n spesifieke jaar gebruik is word deur 'n "S" en 'n "W" afsonderlik aangedui.

A

B

C

D

E

F

G

H

I

J

K

L

M

N

O

P

Q

R

S

T

U

V

Y

Z 

</div>

Historiese NOKs en spanne

Kodes wat steeds in gebruik is 
Twaalf historiese NOKs of spanne het kodes wat steeds gebruik word in die IOK se uitslae-databasis om na medaljewenners van hierdie spanne te verwys

Uitgediende kodes 

Twee ander vername veranderings het plaasgevind, albei weens 'n verandering van die land se benaming deur die IOK:
 HOL is verander na NED vir Nederland vir die Spele van 1992 en weerspieël die verandering in benaming van Holland.
 IRN is verander na IRI vir Iran vir die Spele van 1992 en weerspieël die verandering in benoeming na die Islamitiese Republiek van Iran.

Spesiale kodes 
 ANZ word nou gebruik in die IOK se medaljedatabasis om die span van Australasië te identifiseer wat 'n saamgestelde span van Australië en Nieu-Seeland is wat in 1908 en 1912 aan die Spele deelgeneem het.  Teen 1920 het die lande apart deelgeneem.
 EUA word nou gebruik in die IOK se medaljedatabasis om die Gemeenskaplike span van Duitsland te identifiseer wat 'n span voorstel wat gesamentlik namens Oos-Duitsland en Wes-Duitsland tussen die Spele van 1956–1964 deelgeneem het.  Die span het in die amptelike verslae slegs as Duitsland bekend gestaan vir daardie ses Spele.
 EUN is gebruik in 1992 (beide Somer- en Winterspele) vir die saamgestelde span, wat bestaan het uit atlete van meeste van die voormalige republieke van die Sowjetunie.  Slegs die Baltiese state was in staat om as onafhanklike spanne deel te neem; die ander twaalf nasies het vir die eerste keer in 1994 en/of 1996 onafhanklik deelgeneem.
 IOP is gebruik vir Onafhanklike Olimpiese Deelnemers in 1992.  Die kode is toegewys aan atlete van Joegoslawië wie nie as 'n span kon deelneem nie weens sanksies van die Verenigde Nasies.
 IOA is gebruik vir Individuele Olimpiese Atlete in 2000, 'n toewysing wat gebruik is vir atlete van Oos-Timor voor die totstandkoming van sy NOK.  In 2012 is IOA weer gebruik tydens die Olimpiese Spele.  Hierdie keer het dit gestaan vir Onafhanklike Olimpiese Atlete en is dit gebruik deur atlete van die voormalige Nederlands-Antille en ’n hardloper van Suid-Soedan.  Die NEderlands-Antille se Olimpiese Komitee is die vorige jaar van die IOK onttrek en Suid-Soedan het nog nie ’n Olimpiese Komitee in plek gehad nie.
 IOC is gebruik as die kode vir Atlete van Koeweit tydens die 2010 Asiatiese Spele omdat die lidmaatskap van Koeweit se Olimpiese Komitee opgeskort is.
 ZZX is gebruik om medaljes te identifiseer wat deur gemengde spanne gewen is (dit is 'n span van atlete van verskillende lande, soos die vereniging van Frankryk en Groot Brittanje) soos gereeld gebeur het in die Spele van 1896, 1900 en 1904.

Verwysings 

Iok-landkodes
Olimpiese Spele